kardosdrur/scandi-wiki huggingface dataset:
Antipater 2. af Makedonien

Antipater 2. (? – 294 f.Kr.) var konge af Makedonien 297 f.Kr. til 294 f.Kr..

Antipater var søn af Kassander og Thessalonika, en halvsøster til Alexander den Store. Han efterfulgte broderen Filip 4. sammen med broderen Alexander 5..

Antipater myrdede sin moder og tilsidesætte sin broder som hersker. Alexander 5. hentede dog hjælp fra Pyrrhos af Epiros og Demetrios 1. Poliorketes, der fordrev Antipater fra Makedonien. Han flygtede til Lysimachos i Thrakien, der dog fik ham myrdet.

Konger fra Makedonien
Kevin Arildtoft Moer

Kevin Arildtoft Moer (født 5. januar 1979) er en dansk journalist og håndboldtræner. 

Overtog ligaholdet i TMS Ringsted i december måned 2008. Holdet klarede at bibeholde pladsen i herrernes håndboldliga ved en samlet sejr i den altafgørende kamp mod HC Midtjylland. Har tidligere trænet Elite 3000, Helsingør. Har ligeledes været træner hos TMT Tønder.

Håndboldtrænere fra Danmark
C.A. Olesen

Chresten Andreas Olesen (født 27. juni 1845 i Hjørring, død 20. juni 1920 i København) var en dansk fabrikant, farmaceut og etatsråd, søn af brænderiejer Niels Olesen og hustru f. Nielsen.

Olesen, der blev uddannet cand.pharm. i 1866, grundlagde 9. august 1881 sammen med C.F. Tietgen De Danske Spritfabrikker, som han var administrerende direktør for til sin død i 1920. Forinden var han var fra 1871-1878 underdirektør for Aalborg Spritfabrik og fra 1878-1881 medejer af Roskilde Spritfabrik.

Han var på flere fronter en visionær forretningmand, eksempelvis havde han en alternativ forretningsplan klar, da brændevin blev belagt med afgift. Planen betød, at virksomheden begyndte at producere gær og husholdningssprit, hvilket øgede omsætningen.

Olesen var formand for Grosserersocietetets komité fra 1907 (medlem fra 1899), og for Smørnoteringsudvalget, medlem af Akkordretten, repræsentant i Nationalbanken, i bestyrelsen for Nordisk Forening til økonomisk Samarbejde formand for De samvirkende Byerhvervs-Organisationer og for Den danske Handelsstands Fællesrepræsentation, medlem af Repræsentantskabet for Det kgl. octr. alm. Brandassurance Compagni, formand i bestyrelsen for Københavns Dampmøller og formand for Østerbros Fortsættelsesasyl. Han var Kommandør af Dannebrogordenen.

Han var gift med Christiane Cathrine Nicoline f. Nielsen (22. juli 1851 i Hjørring – 16. marts 1932).

C.A. Olesens Gade i Aalborg er opkaldt efter ham. Han er gengivet på maleriet Industriens Mænd.

Litteratur 
 Anders Vigen, C.A. Olesen. Hans Liv – Hans Værk – Hans Lykke, 1945.

Kilder 
 Kraks Blaa Bog 1910

Eksterne henvisninger 
 

Personer fra Hjørring
Personer fra Aalborg
Danskere i 1800-tallet
Danskere i 1900-tallet
Farmaceuter fra Danmark
Personer i Kraks Blå Bog (afdøde)
Kommandører af Dannebrog
Fabrikanter fra Danmark
Personer i Dansk Biografisk Leksikon
Etatsråder fra Danmark
Fiat Idea

Fiat Idea (type 350) var en MPV fra Fiat. Bilen er baseret på anden generation af Fiat Punto, og blev introduceret i Italien i 2003. Et år senere blev den tilgængelig i andre europæiske lande. Fra 2005 til 2012 blev den også bygget i Brasilien. På mange markeder, heriblandt Danmark og Tyskland, stoppede salget af Idea på grund af den bedre udstyrede søstermodel Lancia Musa. Modellen blev i 2012 afløst af Fiat 500L.

Tekniske specifikationer 
Idea findes med følgende motoralternativer:

Sikkerhed 
Idea blev i 2006 kollisionstestet af Euro NCAP med et resultat på fire stjerner ud af fem mulige.

Kilder

Eksterne henvisninger 

Idea
Mini-MPV'er
Forhjulstrukne biler
Biler introduceret i 2003
Biler fra 2000'erne
Biler fra 2010'erne
Charles Winckler

Charles Gustav Wilhelm Winckler (9. april 1867 Frederiksberg – 17. december 1932 Frederiksberg) var en dansk atlet og olympisk mester i tovtrækning. Han var medlem af Handelsstandens Athletklub.

Winckler deltog i de olympiske lege 1900 i Paris og blev olympisk mester i tovtrækning med et hold bestående af tre danskere og tre svenskere. Han blev også nummer 8 i diskoskast med 32,50 og nummer 10 i kuglestød med 10,76 .

Winckler vandt fire danske mesterskaber; tre i kuglestød og et i diskoskast. 
Han satte i 1897 dansk rekord i diskoskast med 32,14, hvilket gav en 12. plads på verdensranglisten og stod som dansk rekord i ti år frem til 1907. Han havde også den danske rekord sammenlagt; 1896 kastede han 54,85 viket blev 1897 slået af Jørgen Peter Müller. Winckler tog rekorden tilbage samme år med 56,38, dansk rekord frem til 1908. 
I kuglestød satte han dansk rekord sammenlagt 1896 med 18,80 som var rekord frem til 1903, hvor han så med 10,56 i stedet satte rekord med en hånd, hvilket var rekord frem til 1907.

Danske mesterskaber 
  1903  Kuglestød 10,20
  1902  Kuglestød 9,74
  1902  Diskoskast 29,31
  1901  Kuglestød 10,04

Eksterne henvisninger 
 DAF i tal – Charles Winckler
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Noter 

Atleter fra Handelsstandens Athletklub
Danske OL-deltagere i atletik
Tovtrækkere fra Danmark
Olympiske mestre fra Danmark
Personer fra Frederiksberg
Diskoskastere fra Danmark
Kuglestødere fra Danmark
Filip 4. af Makedonien

Filip 4. (? – 297 f.Kr.) var konge af Makedonien i 297 f.Kr. efter faderen Kassander.

Filip 4. var søn af kong Kassander og dronning Thessalonika, en halvsøster til Alexander den Store. Han nåede kun at regere som konge af Makedonien i ganske kort tid før sin tidlige død. Han blev efterfulgt af sine yngre brødre Antipater 2. og Alexander 5.

Konger fra Makedonien
Alexander 5. af Makedonien

Alexander 5. (? – 294 f.Kr.) var konge af Makedonien 297 f.Kr. til 294 f.Kr.

Alexander var søn af kong Kassander og dronning Thesssalonika, en halvsøster til Alexander den Store. Ved den ældre broders død i 297 f.Kr. efterfulgte Alexander ham på den makedonske trone sammen med broderen Antipater 2.. Antipater myrdede deres moder og tilsidesatte Alexander, der søgte hjælp hos nabokongerne Pyrrhos af Epiros og Demetrios 1. Poliorketes. Men da Demetrios havde skabt orden i de makedonske forhold myrdede han Alexander og besteg selv den makedonske trone.

Konger fra Makedonien
Ariarathes 10. af Kappadokien

Ariarathes 10. Eusebes Filadelfos (? – 36 f.Kr.) var konge af Kappadokien fra ca. 42 f.Kr. til 36 f.Kr.

Ariarathes 10. var søn af kong Ariobarzanes 2. Filopater og efterfulgte sin broder Ariobarzanes 3. Eusebes Filorhomaios som konge af Kappadokien, da denne blev myrdet i 36 f.Kr. Han herskede ikke i lang tid, da Marcus Antonius fik ham afsat og henrettet. Han blev efterfulgt af en hvis Sisines (Archelaos).

Litteratur 
 Magie, David: Roman Rule in Asia Minor, 2 vols. (Princeton University, 1950)

Personer i antikken
Kappadokiens historie
Ariobarzanes 3. af Kappadokien

Ariobarzanes 3. Eusebes Filorhomaios (? – ca. 42 f.Kr.) var konge af Kappadokien 51 f.Kr. til ca. 42 f.Kr.

Han var søn af kong Ariobarzanes 2. Filopator, som hvis efterfølger romerne anerkendte ham. Han støttede oprindeligt Pompejus, men bevarede sin magt da Julius Caesar vandt den romerske borgerkrig og kunne endda føje Lille Armenien til sit kongerige. I borgerkrigen efter Caesars død i 44 f.Kr., blev Ariobarzanes 3. dræbt af Cassius Longinus. Han blev efterfulgt af broderen Ariarathes 10. Eusebes Filadelfos.

Cassius Longinus fik ham henrettet ca. 42 f.Kr. Han blev efterfulgt af broderen Ariarathes 10. Eusebes Filadelfos.

Litteratur 
 Magie, David: Roman Rule in Asia Minor, 2 vols. (Princeton University, 1950)

Personer i antikken
Kappadokiens historie
Tjek fødsels- og dødsår
The International Cat Association

The International Cat Association, forkortet TICA, er verdens største genetiske katteregister for racekatte og huskatte, og TICAs mission er blandt andet at fremelske kærlige, ansvarlige og etisk bevidste katteejere, at bevare de racerene katte og at arbejde for alle kattes velfærd. En væsentlig del af TICAs værdigrundlag handler om at arbejde for ligestilling af huskattene. Således kan huskatte i TICA registreres, udstilles og opnå titler på lige fod med racekattene, dog i deres egne klassementer og dog kun på betingelse af, at de er kønsneutraliserede.

TICA arbejder for at etablere katteudstillinger, som er lærerige og underholdende for udstillere, dommere og publikum. TICA arbejder for ansvarlig lovgivning vedrørende kattes velfærd, og opmuntrer sine medlemmer til at engagere sig aktivt i frivilligt arbejde og oplysning om kønsneutralisering. TICA arbejder for at fremme venskabelige relationer mellem opdrættere overalt i verden, og for at formidle viden til opdrættere, ejere, udstillere og offentligheden vedrørende avl, udstilling, raceforbedring og kattes velfærd.

TICA støtter forskningsinitiativer, som omhandler kattes sundhed, og formidler forskningens resultater til sine medlemmer.

TICA har medlemmer i USA, Sydamerika, Asien og Europa, og er i kraftig vækst især i Nordeuropa.

Eksterne henvisninger 
 The International Cat Association

 Viking Cats, en dansk katteklub licenseret af TICA

Internationale organisationer
Katteforeninger
Ariobarzanes 2. af Kappadokien

Ariobarzanes 2. Filopator (? – ca. 51 f.Kr.) var konge af Kappadokien ca. 63 f.Kr. til ca. 51 f.Kr.

Ariobarzanes 2. var søn af Ariobarzanes 1. Filorhomaios. Da faderen abdicerede i ca. 63 f.Kr. efterfulgte Ariobarzanes 2. ham som konge af Kappadokien. Han var gift med prinsesse Athenais, datter af kong Mithridates 6. af Pontos, hans tidligere så mægtige nabo mod nord.

Ariobarzanes 2. var ikke nogen dygtig hersker og han havde endda brug for romersk hjælp til at bekæmpe sine fjender i 57 f.Kr. Han blev i sidste ende snigmyrdet af proparthiske krafter i landet. Han blev efterfulgt af sin ældste søn Ariobarzanes 3. Eusebes Filorhomaios og senere kom også den yngre søn Ariarathes 10. Eusebes Filadelfos til magten i kongeriget efter den ældste søns død.

Litteratur 
 Magie, David: Roman Rule in Asia Minor, 2 vols. (Princeton University, 1950)

Personer i antikken
Kappadokiens historie
Tjek fødsels- og dødsår
Ariobarzanes 1. af Kappadokien

Ariobarzanes 1. Filorhomaios (? – efter 63 f.Kr.) var konge af Kappadokien og grundlægger af et nyt kappadokisk kongehus.

Ariobarzanes kom til magten i Kappadokien da romerne afviste kong Ariarathes 9. Eusebes Filopators krav på riget. Ariobarzanes blev bakket op af Sulla i sin nye kongemagt. I de næste år var Ariobarzanes flere gange fordrevet fra Kappadokien pga. kong Tigranes den Store af Armeniens gentagne invasioner. Under den Tredje Mithridatiske Krig ekspanderede Ariobarzanes sit kongerige, da Armenien som stormagt var i opløsning.

Omkring 63 f.Kr. abdicerede han til fordel for sønnen Ariobarzanes 2. Filopator. Ariobarzanes havde også en datter, der blev gift med kong Antiochos 1. Theos af Kommagene.

Litteratur 
 Magie, David: Roman Rule in Asia Minor, 2 vols. (Princeton University, 1950)

Personer i antikken
Kappadokiens historie
Tjek fødsels- og dødsår
Seleukos 5. af Seleukideriget

Seleukos 5. Filometor (? – 125 f.Kr.) var konge af Seleukideriget 126 f.Kr. til 125 f.Kr.

Seleukos 5. var søn af kong Demetrios 2. Nikator og dronning Kleopatra Thea. Han efterfulgte faderen som mindreårig ved dennes anden regeringsperiode. Faderen blev i 126 f.Kr. myrdet af moderen og året efter blev også Seleukos 5. et af sin moders ofre. Kleopatra Thea fortsatte med at styre resterne af Seleukideriget for Seleukos 5's yngre broder Antiochos 8. Grypos, der officielt efterfulgte ham på den seleukidiske trone.

Personer i antikken
Regenter af Seleukiderriget
Ariamnes af Kappadokien

Ariamnes (? – 262 f.Kr. eller 230 f.Kr.) var fyrste af Kappadokien 280 f.Kr. til 262 f.Kr. eller til 230 f.Kr.

Ariamnes var søn af fyrst Ariarathes 2. og efterfulgte den som fyrste over Kappadokien i 280 f.Kr.. Han tog sin søn Ariarathes 3. som medhersker og det blev også ham der efterfulgte ham.

Personer i antikken
Kappadokiens historie
Tjek fødsels- og dødsår
Forordning (EU)

En forordning er en EU-retsakt, altså en slags EU-lov. En forordning er (modsat et direktiv) direkte anvendelig i medlemsstaterne. Det betyder, at en EU-forordning er gældende i EU's medlemslande uden først at skulle indarbejdes i medlemslandet lovgivning gennem udstedelse af en lov i hvert enkelt medlemsland. Borgerne kan således erhverve rettigheder og pålægges pligter i henhold til forordninger.

Hjemlen til at udstede forordninger findes i Traktaten om Den Europæiske Unions Funktionsmåde artikel 288. Rådet kan delegere sin ret til at udstede forordninger til Kommissionen og forordninger udstedes således af såvel Rådet som af Kommissionen.

Kilder/ henvisninger 

 Folketingets EU-oplysning: "Hvad er en forordning?, EU-oplysningen 

 
EU-ret
Juridiske begreber
Retskilde
Forordning (Danmark)

En Forordning svarede i dansk lovgivning, før afskaffelsen af enevælden i Danmark, til det vi i dag kalder en lov rettet mod hele befolkningen. I modsætning til et reskript som var en befaling der kun var rettet mod kollegier og andre underordnede myndigheder. Dengang brugte man kun ordet lov om de allervigtigste som Kongeloven og Danske Lov. Efter indførelsen af en demokratisk forfatning med Junigrundloven i 1849 anvendtes udelukkende love og anordninger i dansk lovgivning. 

Forordningerne, som i første omgang blev trykt og udgivet enkeltvis, blev også udgivet samlet i årgange til brug for jurister. Juristen Jacob Henric Schou udarbejdede fra 1770'erne et værk der bestod af udtog af alle udgivne forordninger fra 1660 og frem, heri tilføjede han desuden de senere ændringer i lovgivningen som havde relevans for de enkelte forordninger. Værket blev efter hans død fortsat af Janus Lauritz Andreas Kolderup-Rosenvinge og ført frem til 1849. Desuden blev mange forordninger publiceret i tidsskriftet Collegial-Tidende, som begyndte at udkomme i 1798.

Kilder 
Forordning (Historisk):
 Håndbog for danske Lokalhistorikere

Eksterne henvisninger 
 Schous forordninger  – 1. bind af Schous værk, indeholdende forordningerne udstedt under Christian 5., i digitaliseret udgave.

Forvaltningsakter
Danmarks historie
Retshistorie
Se min kjole (film)

Se min kjole er en dansk roadmovie instrueret af Hella Joof. Den fik premiere den 3. juli 2009. Manuskriptet er skrevet af Hella Joof og Ida Maria Rydén.

Handling 
Charlotte har lyst til at begå selvmord. Hun bliver anbragt på et hjem, der hjælper piger med problemer, og der møder hun Barbara, Nadia og Stef. Barbara har været clean i lang tid, men hun skærer i sig selv pga. noget der skete i fortiden. Nadia er en narkoman, der er blevet frataget sin datter, og drømmer om, at hendes kæreste Nick kommer ud fra fængslet - hun bliver clean og de bor sammen med hendes lille datter. Stef tager piller i masse vis, og er mest ligeglad med det hele - Nu må hun ikke engang bede om en hovedpinepille. Da Charlotte kom til hjemmet, vidste de ikke, at hun vil ændre hele deres liv. De skal til et feriecenter på Sjælland. Da de kommer dertil, prøver Charlotte allerede at flygte, og hun får Barbara, Nadia, og Stef med sig. Nu får de en ny chance, for et nyt liv.

Medvirkende 
 Charlotte – Stephanie Leon
 Barbara – Malou Reymann
 Nadia – Honey Shain
 Stef – Julie Grundtvig Wester

Øvrige medvirkende 
 Bodil Jørgensen
 Clara Alexander Fölich
 Daniela Santos Gonçalves
 Dennis Albrethsen
 Hag Nawas
 Hans Henrik Clemenesen
 Jakob Sloth
 Josefine Højberg Bitsch
 Kristian Høgh Jeppesen
 Nina Lauesgaard
 Petrine Agger
 Rasmus Botoft
 Sara Ullner
 Sora Madani
 Steen Stig Lommer
 Tina Gylling Mortensen
 Trine Appel

Eksterne henvisninger 
 
 Officiel hjemmeside 

Danske film fra 2009
Dramafilm fra Danmark
Roadmovies
Film instrueret af Hella Joof
Dansksprogede film
Ariamnes af Kappadokien (satrap)

Ariamnes (? – 330 f.Kr.) var satrap af Kappadokien for de persiske storkonger 362 f.Kr. til 330 f.Kr.

Ariamnes var søn Datames af Kappadokien og efterfulgte denne som satrap over Kappadokien. Han var fader til sønnerne Ariarathes 1. – hans efterfølger – og Holofernes.

Personer i antikken
Kappadokiens historie
Tjek fødsels- og dødsår
Harry Potter: Quidditch Verdensmesterskaberne

Harry Potter: Quidditch Verdensmesterskaberne (originaltitel: Harry Potter: Quidditch World Cup) er et computerspil i Harry Potter-serien som omhandler Quidditch.

Man starter med et vælge et af de fire hold; Gryffindor, Ravenclaw, Hufflepuff eller Slytherin, hvorefter man lærer at skyde på mål, ramme smasherne og at være en god målmand. Efter man har vundet Kollegie-cuppen med et af de fire hold går man videre til verdensmesterskaberne. Her kan man vælge holdene:

Australien, Bulgarien (først efter et vis antal point), England, Frankrig, Tyskland, Japan, Det Nordiske Hold, Spanien og USA.

Der er forskellige kommentatorer. På Hogwarts er der Lee Jordan, Seamus Finnigan, Luna Lovegood og Zacharias Smith. I verdensmesterskaberne er det Ludo Ludomand, Jacqueline Lejeune, Milie Gudabie og Arnold Vogler.

Fodnoter

Eksterne henvisninger 
 

Computerspil fra 2003
Quidditch Verdensmesterskaberne
Electronic Arts-spil
Game Boy Advance-spil
GameCube-spil
PlayStation 2-spil
Windows-spil
Xbox-spil
Sportsspil
Antiochos 10. af Seleukideriget

Antiochos 10. Eusebes Filopator (? – 83 f.Kr.) var konge af dele af det fallerede Seleukiderige 95 f.Kr. til 83 f.Kr.

Antiochos 10. var søn af kong Antiochos 9. Kyzenikos og tilhørte som sådan Sidetes-linjen i slægten. Faderen blev i 96 f.Kr. myrdet af Antiochos 10.'s fætter Seleukos 6. Epifanes, der igen hævnede dennes mord på sin egen fader Antiochos 8. Grypos. Året efter lykkedes det Antiochos 10. at fordrive Seleukos 6. fra Syrien og erobre magten i de seleukidetro dele af det nordlige Syrien omkring Antiochia. Antiochos 10. måtte dog stadig kæmpe med Seleukos 6.'s mange andre brødre, der hver især skabte deres egne magtbaser i Syrien. Desuden var hans fronter hårdt presset af de ekspanderende parthere, separatistiske bystater og syriske fyrstendømmer, samt arabiske stammer – heriblandt nabatæerne. Omkring 92 f.Kr. blev han fordrevet fra Antiochia af fætteren Filip 1. Filadelfos. Antiochos 10. afgik ved døden under tumulterne ved Tigranes den Store af Armeniens magtovertagelse i Syrien.

Antiochos 10. efterlod sig sønnerne Antiochos 13. Asiatikos og Seleukos 7. Filometor som han havde fået med hustruen Kleopatra Selene.

Personer i antikken
Regenter af Seleukiderriget
Slagorden i Operation Cobra

Dette er Slagordenen i Operation Cobra. Operation Cobra var en amerikanske offensiv under 2. Verdenskrig mod tyske styrker i Normandiet i Frankrig.

Den amerikanske slagorden

1. Armé 
Generalløjtnant Omar Bradley øverstkommanderende
 7. Korps – Generalmajor J. Lawton Collins
 1. infanteridivision, generalmajor Clarence R. Huebner
 2. pansrede division, generalmajor Edward H. Brooks
 3. pansrede division, generalmajor Leroy Hugh Watson
 4. infanteridivision, generalmajor Raymond O. Barton
 9. infanteridivision, generalmajor Manton S. Eddy
 30. infanteridivision, generalmajor Leland S. Hobbs
 8. Korps – Generalmajor Troy H. Middleton
 4. pansrede division, generalmajor John S. Wood
 8. infanteridivision, generalmajor Donald A. Stroh
 90. infanteridivision, generalmajor Eugene M. Landrum
 19. Korps – Generalmajor Charles H. Corlett
 29. infanteridivision, generalmajor Charles H. Gerhardt
 35. infanteridivision, generalmajor Paul W. Baade

Den tyske slagorden

7. Armé 
SS-Obergruppenführer Paul Hausser

 2. Faldskærmskorps
 5. faldskærmsdivision
 2. panserdivision Generalløjtnant Heinrich Freiherr von Lüttwitz
 Panserlehrdivisionen

 87. Korps
 2. SS Panserdivision, Standartenführer Christian Tychsen
 17. SS Pansergrenaderdivision, Brigadeführer Otto Baum
 116. Panserdivision, General der Panzertruppen Graf von Schwerin
 352. infanteridivision
 353. infanteridivision

Noter 
Fodnoter

Citater

Referencer 

 

Operation Overlord
Slag på vestfronten under 2. verdenskrig
Slagordener fra 2. verdenskrig
Ariobarzanes af Pontos

Ariobarzanes (? – ca. 250 f.Kr.) var konge af Pontos 266 f.Kr. til ca. 250 f.Kr.

Ariobarzanes var søn af kong Mithridates 1. af Pontos og efterfulgte denne som konge. Som konge erhvervede han byen Amastris til kongerigets besiddelser og han fik hjælp af galatiske lejesoldater til at holde stormagterne stangen i deres forsøg på at underkue de mindre kongedømmer i Lilleasien. Ariobarzanes blev efterfulgt af sønnen Mithridates 2.

Litteratur 
 Magie, David: Roman Rule in Asia Minor, 2 vols. (Princeton University, 1950)

Personer i antikken
Tjek fødsels- og dødsår
Konger af Pontos
Marc Bloch

Marc Léopold Benjamin Bloch (født 6. juli 1886, død 16. juni 1944) var en fransk historiker og specialist i fransk middelalderhistorie. Han grundlagde i 1929 tidsskriftet Annales, og udgjorde midtpunktet i en kreds som satte en ny standard for historisk forskning. 

Under 1. verdenskrig gjorde Bloch tjeneste som infanterist og modtog Æreslegionen. Under 2. verdenskrig blev han engageret i modstandsarbejde. Dette, sammen med hans jødiske baggrund, førte til at han blev henrettet af den tyske okkupationsmagt.

Se også
 Annales-skolen

Eksterne henvisninger 

Historikere fra Frankrig
Riddere af Æreslegionen
Militærfolk fra Frankrig
Personer myrdet af Nazityskland
Ewen Whitaker

Ewen Whitaker (født 22. juni 1922, død 11. oktober 2016) var en britisk amerikansk astronom, der specialiserede sig i studiet af Månen. 

Han blev uddannet på Royal Greenwich Observatory. Han emigrerede senere til USA, hvor han blev ansat på Yerkes University. Sammen med Gerard Kuiper forlod han i 1960 Yerkes og flyttede til University of Arizona, hvor de var med til at grundlægge et laboratorium for studiet af Månen og planeterne.

Whitaker bistod NASA i flere sammenhænge og fandt blandt andet landingspladsen til Surveyor 3. Han har endvidere skrevet flere bøger, heriblandt Mapping and Naming the Moon i 1999.

Astronomer fra USA
Tjek fødselsår
Keirrison

Keirrison de Souza Carneiro (født 3. december 1988 i Dourados, Brasilien) også kendt som blot Keirrison eller K9 er en brasiliansk fodboldspiller, der i øjeblikket spiller for den brasilianske klub Londrina.

I 2008-sæsonen af den brasilianske liga blev Keirrison delt topscorer – sammen med Washington og Kléber Pareira – med 21 scoringer. På styrken af hans optrædener i den brasilianske liga blev han vidt kendt i Europa og tiltrak sig opmærksomheden fra utallige klubber. Den 23. juli 2009 annoncerede FC Barcelona at Keirrison havde underskrevet en 5-årig kontrakt med klubben i en handel der kostede Barça en foreløbig sum på €14 millioner, potentielt stigende med endnu €2 millioner baseret på optrædener for klubben.

Samtidigt stod det klart at Keirrison ikke var i træner Josep Guardiolas planer for førsteholdet i den kommende sæson og at Keirrison ville blive udlejet. Den 28. juli 2009 blev udlånet af Keirrison til den portugisiske klub Benfica annonceret.

Referencer

Eksterne henvisninger 

Fodboldspillere fra Brasilien
Fodboldspillere fra Coritiba FC
Fodboldspillere fra Palmeiras
Fodboldspillere fra FC Barcelona
Fodboldspillere fra S.L. Benfica
Fodboldspillere fra ACF Fiorentina
Fodboldspillere fra Santos FC
Fodboldspillere fra Cruzeiro Esporte Clube
Chiasso

Chiasso (udtales "kiàsso") er den sydligste by i den italiensktalende kanton Ticino i Schweiz. Kommunen har ca. 8.000 indbyggere, og byen er mest kendt som grænseby for trafikken mellem Skt. Gotthard-passet og Italien. Chiasso er i dag så meget vokset sammen med den italienske by Como, at det fornemmes som samme by, når man passerer ad motorvejen.

Eksterne henvisninger 

Byer i Schweiz
Ticino